4208 aktiewe gebruikers
Antwoorde van 18-01-2019 (vlak 3)
Die deelnemers op vlak 3 het die toets van 18-01-2019 só ingevul:
Die pianis speel J.S. Bach se Prelude en Fuga in ........ .
C#-mineur of C-kruismineur
Samestellings met 'n simbool ("C#-mineur") word met 'n koppelteken geskryf.
Sien ook die bladsy Koppeltekens.
Wat is die korrekte manier om die woord "brosjure" oor twee reëls af te breek?
Indien 'n "s" en 'n "j" saam as die klank [ʃ] uitgespreek word, word daar nie tussen hulle afgebreek nie (AWS 1.13). Daarbenewens word daar volgens natuurlike verdeling in lettergrepe afgebreek, d.w.s. "bro-sju-re" en nie "brosj-u-re" nie.
Sien ook die bladsy Woordafbreking.
Die polisie het op die rowers geskiet en een is noodlottig ........ .
Kollokasies is woordkombinasies wat dikwels saam gebruik word, maar nie vaste uitdrukkings is nie omdat die woorde se afsonderlike betekenis nie verander nie. Voorbeelde van kollokasies is: “noodlottig verwond”; “met hart en siel”; “teen wil en dank” en “met raad en daad”.
Sien ook die bladsy Kollokasies.
Nigerië het vier buurlande, naamlik Benin, Kameroen, Niger en ........ ?
Die Republiek Tsjad (voorheen Tsjaad; Engels: Chad) is 'n land in Sentraal-Afrika. Dit grens aan Libië in die noorde, die Soedan in die ooste, die Sentraal-Afrikaanse Republiek in die suide, Kameroen en Nigerië in die suidweste en Niger in die weste.
Sien ook die bladsy Plekname.